Кăтра Мишши

Кăтра Мишши (паспортра: Кудрявцев-Ильин Михаил Ильич, (6.11.1911, Тури Панкли ялĕ, , Хусан кĕпĕрни, (Чăваш Енĕн Муркаш районĕ)  — 6.3.1944, Тернополь хули, Украина ССР), — чăваш прозăçи.

ССРП ÇП пайташĕ (1962 ç., вилнĕ хыççăн).

 Биографи 
Кăтра Мишши 1911 çулхи чӳк уйăхĕн 6-мĕшĕнче Чăваш Енĕн Муркаш районĕнчи Тури Панкли ялĕнче çуралнă.
.

1929 çулта Тивĕшри сакăр çул вĕренмелли шкулта вĕренсе тухнă. Кайран Шупашкар педагогика техникумĕнче (1932) тата педагогика институтĕнче (1938) пĕлӳ пухнă. 

1938-1940 çулсенче Хĕрлĕ Çарта пулнă. 

Хĕсметрен таврăнсан шкулта ачасене вĕрентнĕ. Чăваш кĕнеке кăларавăшĕн редакторĕ пулса ĕçленĕ. 

Вăрçă пуçлансан 1941 çулта хăй ирĕкĕпе фронта кайнă.

1944 çулхи пуш уйăхĕн 6-мĕшĕнче Тернополь хулине ирĕке кăларнă чухне çапăçура паттăррăн пуçне хунă.

Тернополь облаçĕн Шумы районĕнчи Шумбарти çарçăсен çăвинче пытрнă.

 Пултарулăх ĕçĕсем 
Пĕрремĕш калавне 1932 çулта «Сунтал» журналĕнче пичетленĕ. 

1932-1941 çулсенче хаçатсемпе журналсенче вăл çырнă  20 ытла илемлĕ калав пичетленнĕ. Чи паллисем: «Парне», «Элек», «Виç алă», «Уйăх ансан», «Татăлнă ĕмĕт», «Сисĕм», «Туслăх».

 Асăрхавсем 

 Литература 
 Юман, А. Кӑтра Мишши, Канаш (Чĕмпĕробл.). — 1996. — 16 нояб.
 Юрьев, М. Вӑл пурнӑҫпа тан утнӑ, Ялав. — 1966. — № 6. — С. 29-31.
 Юрьев, М. Гражданин-патриот, М. Юрьев // Тӑван Атӑл. — 1971. — № 11. — С. 24.
 Ялкир, П. Ку 65 ҫул каялла пулнӑ, Çамрӑксен хаҫачӗ. — 1999. — 4 ҫӗртме (№ 21). — С. 9.
 Абрамов, В. А. Кăтра Мишша (Кудрявцев-Ильин Михаил Ильич), Чувашская энциклопедия. — Чебоксары, 2008. — Т. 2 : Ж-Л. — С. 377.
 Афанасьев, П. Кăтра Мишша (Кудрявцев-Ильин Михаил Ильич), Писатели Чувашии / П. Афанасьев. — Чебоксары, 2006. — С. 218.
 Кудрявцев-Ильин Михаил Ильич (Кăтра Мишша), Моргаушский край. Краткая энциклопедия. — Чебоксары, 2002. — С. 78.
 Кудрявцев-Ильин Михаил Ильич (Кăтра Мишша), Энциклопедия чувашской журналистики и печати. — Чебоксары, 2014. — С. 230.
 Ялгир, П. Ктра Мишша (Кудрявцев-Ильин Михаил Ильич), Литературный мир Чувашии / П. Ялгир. — Чебоксары, 2005. — С. 52-53.

Категори:Чăваш çыравçисем
Категори:Чăваш Енĕн çыравçисем
Категори:1911 çулта çуралнисем
Категори:Чӳкĕн 6-мĕшĕнче çуралнисем
Категори:Пушăн 6-мĕшĕнче вилнисем
Категори:1944 çулта вилнисем
Категори:Тăван Çĕршывăн Аслă вăрçине хутшăннисем